Lego Star Wars: The Skywalker Saga

Lego Star Wars: The Skywalker Saga on LEGO-teemainen videopeli, joka perustuu Tähtien sodan Skywalker-saagaan. Se julkaistiin keväällä 2022 ja on saatavilla Microsoft Windowsille, Nintendo Switchille, PlayStation 4:lle, PlayStation 5:lle, Xbox Onelle sekä Xbox Series X/S:lle. Peli sisältää kaikki yhdeksän elokuvaa ja vapaasti tutkittavia planeettoja sekä Kuolemantähden ja tähtihävittäjiä.

 Pelaaminen  
Toisin kuin muut Lego Star Wars-videopelit, tämä peli antaa pelaajalle mahdollisuuden pelata sekä tarinamuotoa että seikkailla ympäri galaksia ilman mitään suoranaista linjausta. Pelaaja voi vapaavalintaisesti valita, millä planeetalla ja millä hahmolla hän pelaa missäkin vaiheessa. Pelissä on 384 eri pelattavaa hahmoa, kuten ikoniset Luke Skywalker ja Darth Vader. Lisäksi näillä hahmoilla on eri ulkoasuja elokuviin ja planeettoihin sopeutuen, jolloin kokonaismäärästä tulee jopa 500 eri hahmoa. Hahmojen lisäksi on monia kulkuneuvoja, kuten AT-AT-, AT-TE- ja AT-ST-kävelijät sekä alukset Millennium Falcon, X-siipihävittäjä ja TIE-hävittäjä. Niistäkin suurin osa on pelattavia.

Pelin menusta pelaaja voi valita, mihin planeettaan hän matkustaa hyperavaruuden kautta. Varmistettuja vapaasti pelattavia planeettoja ovat Naboo, Coruscant, Geonosis, Kashyyyk, Kamino, Mustafar, Utapau, Bespin, Dagobah, Yavin 4, Tatooine, Endor, Hoth, Ahch-To, Ajan Kloss, Cantonica, Crait, Pasaana, Tähdentappajatukikohta, Takodana, Jakku, Kef Bir ja Exegol. Planeettojen lisäksi vapaasti pääsee tutkimaan tähtihävittäjiä ja Kuolemantähteä. 

Pelin hub-alue ei ole aina sama, ja pelaajan matkustaessa seuraaville planeetoille voi esimerkiksi hyperavaruudesta hypätä tähtihävittäjä, joka voi lähettää pienempiä hävittäjiä pelaajan kimppuun. Tässä tapauksessa pelaaja saa valita, laskeutuuko hän planeetalle vai taisteleeko avaruudessa vihollisaluksia vastaan. Joka trilogian planeetoilla ja lokaatioilla on yhteensä viisi tehtävää, joita pelaaja voi vapaavalintaisesti ja ilman järjestystä suorittaa. Näitä ovat esimerkiksi tietynlaiset taistelut päävihollisia, kuten Darth Maulia vastaan tai joukkotaistelut kokonaista vihollisjoukkuetta vastaan. Avoimen maailman pelitilassa pelaaja voi matkata lähes rajattomasti ympäri planeettaa, tutkia ikonisia paikkoja, kerätä rahaa ja löytää mahdollisesti sivutehtäviä, kuten esimerkiksi rottien ampumista ja taisteluita satunnaisia vihollisjoukkoja vastaan. 

Muista Lego Star Wars-peleistä Skywalker Saga erottuu muun muassa sillä, että mitä paremmin pelaaja pelaa peliä, sitä paremmaksi hän voi muokata hahmojen ominaisuuksia ja kykyjä. Lisäksi hän voi avata erilaisia tapoja pelata peliä, esimerkiksi hahmojen retro-ulkoasuilla tai vaikkapa asetuksella, joka muokkaa pelin dialogin muminaksi, kuten vanhoissa Lego-peleissä. 

 Tasot 
Kuten aikaisemmissa Lego Star Wars-peleissä, tässä pelissä on niin sanottuja tasoja. Tasot ovat jokaiseen elokuvaan sijoittuvia kohtauksia pelin muodossa. Tasoja tulee olemaan yhteensä 45, jokaisesta elokuvasta viisi.

Luettelo kaikista varmistetuista tasoista:

+Episodi I: Pimeä Uhka A Bigger Fish (Isompi kala):

Tässä tasossa pelaajan pitää paeta Naboon vedenalaisesta Gunganien kaupungista samalla, kun jättimäinen Opee-meripeto jahtaa häntä. 
 The Boonta Eve Classic (Boonta Eve-klassikko):

Tässä tasossa pelaajan pitää suorittaa Mos Espan kanjoneiden kilpa-ajo mahdollisimman nopeasti. Mitä nopeammin sen tekee, sitä enemmän saa pisteitä.
 Better Call Maul (Parempi kutsua Maul):

Tämä taso sisältää pomotaistelun Darth Maulia vastaan Naboon hangaarissa.
 Outmanned But Not Out-Gungan-ed (Miehitetty mutta ei Gungan-miehitetty):

Tämä taso sisältää elokuvasta tutun Naboon tasankojen taistelun Separatisteja vastaan, jossa Gunganeiden ja Jedien pitää tuhota kaikki droidiarmeijan sotakoneet.
 Now This Is Podracing (Tämä on Pod-kilpaa):

Elokuvan viimeisessä tasossa Jedien pitää paeta Droidiarmeijan komentoaluksesta kevyellä risteilijällä.

+Episodi II: Kloonien hyökkäys A Wrestle With Wessel (Paini Wesselin kanssa):

Elokuvan ensimmäisellä tasolla jahtaat sarjamurhaaja Zam Wesellia koko Coruscantin ilmatilassa.
 Hunt for Jango (Jangon metsästys):

Tällä tasolla sinun on tapettava palkkionmetsästäjä Jango Fett ennen kuin hän pakenee.
 Droid Factory Frenzy (Droiditehtaan vimma):

Tällä tasolla pelaajan täytyy paeta Geonosisin likaisesta Droiditehtaasta. 
 Petranaki Panic (Petranakin paniikki):

Tällä tasolla pelaajan on taisteltava vihollisdroideja ja jättiläisotuksia vastaan Petranaki Arenalla 
 Battle of the Jedi (Jedin taistelu):

Elokuvan viimeisellä tasolla pelaaja kohtaa pomovastus Dookun Geonosiksen luolissa.

+Episodi III: Sithin kosto  Out for the Count (Eroon kreivistä):
Elokuvan ensimmäisellä tasolla pelaajan on vapautettava Palpatine ja taisteltava pomo Dookua vastaan Invisible Hand-aluksessa. 
 So Uncivilized (Niin sivistymätön):
Tällä tasolla pelaaja kohtaa pomo Kenraali Grievousin Utapaulla.
 Droid Attack On The Wookiees (Droidihyökkäys Wookieihin):
Tällä tasolla pelaaja pakenee Kashyyykin droidihyökkäyksestä. 
 Senate Showdown (Senaatin yhteenotto):
Tällä tasolla pelaaja kohtaa pahan Palpatinen Coruscantin senaattirakennuksessa. 
 The High Ground (Korkea maankamara):
Viimeisellä tasolla pelaaja hyppää eeppiseen jedien, Obi-Wanin ja Anakinin taisteluun. 

+Episodi IV: Uusi toivo Boarding Party (Laskeutumisjuhlat):
Elokuvan ensimmäisellä tasolla pelaajan on lähetettävä salainen viesti droideille Tantive IV:n käytävillä ratkaiseessaan pulmia. 
 Hunk of Junk (Kimpale roskaa):
Tällä tasolla pelaajan on korjattava Millenium Falcon, kun hän kohtaa sotilaiden aaltoja. 
 Best Leia'd Plans (Leian paras suunnitelma):
Tällä tasolla pelaajan on pelastettava prinsessa Kuolemantähden selleistä. 
 This Is Some Rescue (Tämä on jotakin pelastusta):
Tällä tasolla pelaajan täytyy paeta Kuolemantähden roskajärjestelmästä ja taistella vihollisia vastaan. 
 Stay on Target (Pysy kohteessa):
Viimeisellä tasolla pelaajan tulee räjäyttää taisteluasema. 

+Episodi V: Imperiumin vastaisku Hoth and Cold (Hoth ja kylmä):
Elokuvan ensimmäisellä tasolla pelaaja näkee itsensä tutkivan Hothin mahdollisia vihollisnähtävyyksiä. 
 Assault on Echo Base (Hyökkäys Echo-tukikohdalla):
Tällä tasolla pelaajan on tuhottava mahtavat keisarilliset kävelijät ennen kuin he räjäyttävät generaattorin. 
 Never Tell Me The Odds (Älä koskaan kerro minulle kertoimia):
Tällä tasolla pelaaja pakenee imperiumin kaappaamalta planeetalta asteroidikenttään. 
Hibernation Station (Lepoasema):
Tällä tasolla pelaaja pakenee pilvikaupungista, kun keisarilliset löytävät heidät. 
Revelations! (Paljastuksia!):
Viimeisellä tasolla pelaaja hyppää Luken ja Vaderin kaksintaisteluun. 

+Episodi VI: Jedin paluu A Plan To Save Han (Hanin pelastussuunnitelma):
Elokuvan ensimmäisellä tasolla pelaaja pelastaa vangitun Han Solon Jabban palatsista. 
The Copa-Khetanna (Copa-Khetanna):
Tällä tasolla pelaaja taistelee Jabban lähettämiä vihollisia vastaan Carkoonin suurella kuopalla. 
Endor the Line (Hyväksy linja):
Tällä tasolla pelaaja jahtaa keisarillisia kiituripyöriä Endorin metsässä. 
The Chewbacca Defence (Chewbaccan puolustus):
Tällä tasolla pelaajan on katkaistava yhteys toisen Kuolemantähden ja Endorin välillä. 
Fulfill Your Destiny (Täytä kohtalosi):
Viimeisellä tasolla pelaaja kohtaa Vaderin ja Palpatinen. 

+Episodi VII: The Force AwakensFirst Order of Business (Bisneksen ensimmäinen käsky):

Low Flying Garbage (Matalalla lentävä roska):

Reap What You Solo (Niitä mitä yksin):

Starkiller Queen (Starkillerin kuningatar):

Destroying Starkiller (Tähdentappajan tuho):

+Episodi VIII: The Last JediDameron's Defiance (Dameronin uhma):

Master Codebreak-Out (Mestarillinen koodinmurto):

No Snoke Without Fire (Ei Snokea ilman tulta):

Chrome Dome Down (Kromikupu alhaalla):

Ground A-Salt (Maa A-suolaa):

+Episodi IX: The Rise of SkywalkerA Skip and A Jump (Ohitus ja hyppy):

They Fly Now! (Ne lentävät nyt!):

C-3P-Oh no! (C-3P-Oi voi!):

The Strength To Do It (Voimaa tehdä se):

Be With Me (Ole kanssani):

 Kehitys 
Lego Star Wars: The Skywalker Sagasta julkaistiin ensimmäinen traileri E3 2019 -messuilla Microsoftin tiedotustilaisuudessa. Toinen traileri julkaistiin 20. joulukuuta 2019, eli samoihin aikoihin kuin Star Wars: The Rise of Skywalkerin julkaisu. Pelin virallinen kansikuva julkaistiin Star Wars -päivänä 4. toukokuuta 2020.

Pelistä julkaistiin virallisella Tähtien sodan YouTube-kanavalla 7. toukokuuta 2020 uusi traileri, jossa mainittiin että peli julkaistaisiin 20. lokakuuta 2020. Kuitenkin pian julkaisun jälkeen video poistettiin hetkeksi ja julkaistiin lyhyempi versio, jossa ei mainittu enää julkaisupäivämäärää.

Pelistä julkaistiin virallinen traileri Gamescom-tapahtumassa 27. elokuuta 2020. Siinä mainittiin, että peli julkaistaan keväällä 2021 lisäämällä siihen myös PlayStation 5- ja Xbox Series X -versiot.

Elokuussa 2021 tiedotettiin, että peli olisi läsnä vuoden Gamescom tapahtumassa 25. elokuuta. Tässä tapahtumassa julkaistiin toinen virallinen traileri.https://twitter.com/geoffkeighley/status/1428748674582999043 Samalla tiedotettiin pelin julkaisun siirtyvän jälleen, tällä kertaa seuraavan vuoden kevääseen.https://m.youtube.com/watch?v=U-zxyUUzzrA

Tammikuussa 2022 julkaistiin virallisesti pelin uusi traileri, jossa esiteltiin pelin mekaniikat, lisäosat sekä pelin julkaisupäivä, joka on 5. huhtikuuta 2022.

Jälleen uutta kuvamateriaalia pelistä julkaistiin ING Fan Fest-tapahtumassa 19. helmikuuta 2022, jossa haastateltiin pelin kehittäjiä. Lisäksi esiteltiin uutta kuvamateriaalia siitä, miten peli toimii.https://www.youtube.com/watch?v=_5eoz4OLvTo

 Katso myös 
 Luettelo Lego-videopeleistä
 Lego Star Wars

 Lähteet 

 Aiheesta muualla 
 Viralliset verkkosivut
 LEGO Star Wars The Skywalker Saga Steamissa

Star Wars: The Skywalker Saga
Luokka:Windows-pelit
Luokka:PlayStation-pelit
Luokka:Xbox One -pelit
Luokka:Nintendo Switch -pelit
Luokka:PlayStation 5 -pelit
Luokka:Xbox Series X- ja Series S -pelit